ജയിലില് കൊടിസുനിയുടെ കൈയില് ഫോണും കഞ്ചാവും, ജയിലധികൃതര് അന്വേഷണം ആരംഭിച്ചു തൃശ്ശൂര്: ടി.പി. ചന്ദ്രശേഖരന് കൊലപാതകക്കേസില് വിയ്യൂര് സെന്ട്രല് ജയിലില് കഴിയുന്ന മുഖ്യപ്രതിയായ കൊടിസുനിയുടെ സെല്ലില്നിന്ന് മൊബൈല് ഫോണും കഞ്ചാവും കണ്ടെത്തി. വെള്ളിയാഴ്ച അതിരാവിലെയാണ് ജയിലധികൃതര് സെല്ലില് പരിശോധന നടത്തിയത്. കത്രിക, മൊബൈല് ചാര്ജര് എന്നിവയും പോലീസ് പിടികൂടി. മൊബൈല് ഫോണ് കണ്ടെത്തിയതിനെത്തുടര്ന്ന് കൂടുതല് പരിശോധനയ്ക്കെത്തിയ ജയില് ഉദ്യോഗസ്ഥരെ കൊടിസുനി ഭീഷണിപ്പെടുത്തി. ഏറെനേരത്തെ ബലപ്രയോഗത്തിനുശേഷമാണ് സുനിയെ കീഴ്പ്പെടുത്തിയത്. പരിശോധന നടക്കുമ്ബോള് തൊട്ടടുത്തുള്ള സെല്ലുകളിലെ തടവുകാരും ജയിലധികൃതര്ക്കെതിരേ രംഗത്തുവന്നു. ഫോണും മറ്റു വസ്തുക്കളും എവിടെനിന്ന് കിട്ടിയെന്നതു സംബന്ധിച്ച് ജയിലധികൃതര് അന്വേഷണം ആരംഭിച്ചു. വിയ്യൂര് പോലീസും അന്വേഷണം തുടങ്ങി. കോവിഡ്കാലമായതിനാല് പ്രതികളെ ആരെയും പുറത്തേക്കു കൊണ്ടുപോകുന്നില്ല. ഫോണ് നല്കിയതില് ജയിലധികൃതര്ക്ക് പങ്കുണ്ടോയെന്നതു സംബന്ധിച്ചും അന്വേഷണം നടക്കും.